שלום
כבר שמעתם זאת בעבר
בכדי שתוכלו לחיות חיים בריאים
אתם צריכים שיהיו לכם חיים בריאים
ברמת הגוף, המיינד (המנגנון החושב) והנשמה
עמודי התווך האלה נחשבים כבר זמן רב
לעמודי התווך לחיים של בריאות ושלמות
אך מה אם אומר לכם
שטעינו בגדול?
כשאנו חושבים על נשמה
אנו חושבים עליה כעל אנרגיה אוורירית או לא מוחשית
באותו אופן, בגלל טבעם האוורירי והלא מוחשי
של תחושות ורגשות
שאיננו מבינים
אנו מכנים אותם "נשמה"
מסיבה זו כל עצה
לגבי הדרך להרגיש ולרפא את הנשמה שלך
מטרתה למעשה לעזור לך להרגיש טוב יותר רגשית
האמת היא, אספקט הנשמה שלנו הוא בריא מטבעו
הנשמה אינה יכול להיות במצב שאינו בריאות
נשמה, שהיא אנרגיה טרום-גשמית (שלפני התגשמות פיזית)
יוצרת רגשות, יוצרת מיינד (מחשבות), ויוצרת את הגוף
כל שלוש הרמות של האדם
למעשה מורכבות מנשמה
הגוף הוא נשמה המגשימה עצמה באופן פיזי
המיינד הוא נשמה המגשימה עצמה באופן מנטלי
הרגשה היא נשמה שתופסת באופן מודע
לכן אנו יכולים להסתכל על זה
באחת משתי דרכים:
הראשונה היא ששלושת עמודי התווך של בריאות
הם גוף, תודעה ורגש
השניה היא זה שרגש
הוא השפה של הנשמה
אם אתם בוחרים לראות זאת בדרך זו
אז המפתח למה שאנשים קוראים לו בריאות של הנשמה
היא הבריאות הרגשית שלך
חלק מהבריאות הרגשית
הוא להכיר, באופן מודע,
בקיומה של התודעה הלא-חומרית שלנו
שנוכל לכנות "רוח" או "נשמה"
כשאנחנו משתמשים במילה "נשמה"
אנחנו מתייחסים להיבט הליבה של הווייתו של אדם
לכן ניתן להשתמש במילה "נשמה"
באופן חלופי למילה "לב", ולהיפך
לכן אולי שמעת מישהו שמדבר על
על היבט הליבה שלו, הנשמה שלו
על ידי שימוש בביטוי "אני יודע בלבי, ש...."
... השלימו את החסר
זוהי ההכרה בכך, שאנו יודעים
שבהיבט הליבה העמוק של הווייתנו
החוויה שלנו כאן על כדור הארץ
היא לא פיזית
היא ריגשית
כשאנחנו מגיעים לראשונה לחיים האלה
אנחנו חווים את העולם דרך תחושותינו
אנחנו חשים את העולם לפני שאנו רואים את העולם
תחושות ורגשות הם לא רק לב חייך כאן בכדור הארץ
הם גם לב מערכות היחסים שלך
משום שתחושות ורגשות
הם בלב מערכות היחסים
זהו גם המקום בו נגרמת מרבית הנזק
אני רוצה להוביל אתכם, למען הבנתכם
אל סקירה הסטורית
על מערכות יחסים, ואיך רגשות ממלאים תפקיד בהן
במהלך המאות האחרונות, המושגים שלנו
לגבי הדרך הטובה או הרעה לגדל ילדים
השתנו באופן דרסטי
לדוגמה
בימי הביניים
הילדות לא ממש התקיימה כלל
ברגע שהילד היה מסוגל להתנהל פיזית בעצמו
הוא נשלח לעבוד
לעתים קרובות בתפקידים שהיום היו נראים לנו כעבדות
ילדים לא נתפסו כטהורים
למעשה, הם נתפסו כמרושעים
והענישה הנמרצת במכות
שכמובן נחשבה נורמלית ושגרתית
נועדה להעניק לילד גאולה ולפתח בו טוב לב
בעידן ההוא, אפילו בבתי האצולה
במקום להעריך ולהעריץ את הילד
היו הורים שבזו לילדים שלהם
ואף הקטינו והתעללו בהם בכוונה
מתוך מחשבה שזה לטובת הילדים
בסוף המאה ה-17 נולד סגנון חדש של הורות
בהיסטוריה: שכר ועונש
במקום עונשים גופניים במכות בלבד
הציע הפילוסוף ג'ון לוק
שדרך טובה יותר לאלף את הילד להיות טוב
היא למנוע ממנו אישור וחיבה
ו-ציטוט:
"לבייש את הילד כאשר הוא רע"
וגם - ציטוט:
"להביע הערכה לילד על ידי מתן תגמול
בצורת אישור וחיבה כאשר הוא טוב"
הייתי רוצה שתישהו לרגע עם המשמעות
של מה שכרגע אמרתי
לקח להורים זמן רב, עד המאה ה-17
להגיע לרעיון של שכר ועונש
זהו סגנון ההורות של שכר ועונש שאנחנו יודעים היום
שהוא הרסני במידה שלא תיאמן
אחת מטכניקות ההורות ההרסניות ביותר שיש לנו כיום
אך במאה ה-17 שיטת שכר-ועונש
היתה שיפור דרסטי
לעומת האופן שבו ילדים גודלו לפני כן
בתחילת המאה ה-20 לא הרבה השתנה
מומחים לגידול ילדים הוקיעו באופן רישמי
כל רעיון רומנטי לגבי הילדות
והטיפו לעיצוב הרגלים נאותים
כדי למשמע ילדים
למעשה, חוברת של הסוכנות הפדרלית לילדים של ארה"ב
שפורסמה ב-1914 ונקראה "טיפול בפעוטות"
המליצה על לו"ז נוקשה, והפצירה בהורים לא לשחק עם התינוקות שלהם
תורת הבהייביוריזם של ג'ון ווטסון טענה שהורים יכולים לאמן את ילדיהם
על ידי מתן תגמול על התנהגות טובה, וענישה על התנהגות רעה
ועל ידי שמירה על סדר יום קפדני של אכילה, שינה ושאר התפקודים הגופניים
מי יכול לשכוח את הפסוק התנכ"י שהורים כה רבים חיו לפיו
ועדיין חיים לפיו כיום
ציטוט:
"חושך שבטו [חוסך מקלו] - שונא בנו ואוהבו - שיחרו מוסר" (משלי, יג כד)
סוף ציטוט
כאילו משמעת היא דבר שזהה לענישה על ידי מכות
במאה ה-20 ענישה באמצעות מכות
החלה לאבד פופולריות בעולם המערבי
הורים רבים הפכו למודעים מספיק כדי לראות בהכאה
את מה שהיא באמת - התעללות
וכך היום
למרות שלמרבה הצער ישנם עדיין "כיסי התנגדות" של הורים חסרי מודעות
שעדיין מתעללים בילדיהם בשם ה"משמעת"
הרוב המכריע של הורים בעולם המערבי
משתמשים באמצעים כגון "פסק זמן" ככלי משמעתי
זה די קל להביט לאחור ממרחק הזמן
ולומר שהיינו בחשכת ימי הביניים
בכל הקשור להורות
אבל הרשו לי לומר לכם
שבשנים הבאות העתיד יביט לאחור אל מצבנו כיום
ויגיד את אותו הדבר בדיוק
שאנחנו, בפועל,
בחשכת ימי הביניים של ההורות
בדיוק כפי שענישה במכות
ירדה מגדולתה כסגנון ההורות המועדף
אגיד לכם היום
שאנחנו על סיפה של מהפכה
המהפכה היא הורות רגשית
אנו הולכים לגלות
שאנחנו בחשכת ימי הביניים היום
במונחים של הורות רגשית
ושאנחנו גורמים לאותו סוג של נזק
לילדינו, ברמה הרגשית,
כאותם הורים שגרמו לנזק פיזי וגם ריגשי
כאשר היכו את ילדיהם
במאות הקודמות
אני כאן כדי לומר לכם
שאין לנו שום מושג כיצד ליצור
סביבה רגשית בריאה בביתינו עבור ילדינו.
יש כמובן יוצאי דופן
אך בעולם המודרני של היום
רובם המכריע של הילדים גדלים
בסביבה רגשית לא בריאה
ולמעשה, האקלים הרגשי של הבית
לא נלקח אפילו בחשבון כאשר מנסים לקבוע אם הורות היא טובה
אנו מפציעים עתה מעידן חדש של חשכת ימי ביניים
העידן החשוך הוא עידן חשכת הרגשות והתחושות
אנו מתעוררים לרעיון
שאפשר להיות הורה טוב מאד ברמה הפיזית
ובמקביל להיות הורה רע מאד ברמה הרגשית
ויש לכך השלכות עצומות
משום שכבר ראינו מוקדם יותר בסרטון זה
שהליבה העמוקה של ההוויה שלנו היא תחושות ורגשות
אז אם האקלים הרגשי בביתך, עם ילדיך
הוא לא בריא
אז המהות הבסיסית של חיי האדם והוויית האדם היא לא בריאה
רוב העצות לגבי הורות שניתנות בעולמנו כיום
מתעלמות לחלוטין מעולם הרגש
הן מתמקדות בדרכים לתקן התנהגות לא נאותה
ובה בעת מתעלמות מהרגשות שגורמים
ונמצאים ביסודה של "התנהגות לא נאותה" זו
ללא קשר למידת הקידמה שאליה הגענו
מטרת ההורות היא עדיין לקבל ילד כנוע וצייתן
ולא לגדל מבוגר בריא
המטרה היא לגדל ילד שהוא "טוב"
מערכת בתי המשפט שלנו מחזיקה באותה גישה בדיוק
בכל הנוגע להתנהגות לא נאותה
אנו מגלים עניין בתיקון התנהגות רעה ויצירת אזרחים טובים
ובה בעת אנו לא מגלים עניין ברגשות שהם המניע להתנהגות זו
הורות טובה כרוכה ברגש
יחסים טובים כרוכים ברגש
רוב ההורים כיום עושים שלוש טעויות קריטיות:
הראשונה היא שהם מתעלמים או מבטלים את רגשות הילד
השניה היא שהם מגנים את רגשות הילד
והשלישית היא שהם אינם מציעים לילד שום הכוונה
שתסייע לו להתמודד עם הרגשות השליליים שלו
ההורה שמגנה את רגשות הילד שלו
מגיב בביקורתיות כאשר הילד מפגין רגש שלילי
וגוער או מעניש על הבעת רגש
ההורה שמבטל את רגשות הילד שלו
מתייחס אליהם כאל חסרי חשיבות, מתעלם מרגשותיו של הילד
או גרוע יותר - הופך אותם לטריוויאליים
ואילו ההורה שאינו מציע הכוונה
עשוי להביע אמפתיה לרגשותיו של הילד
אך לא מציב גבולות לגבי התנהגות
ולא מסייע לילד להבין או להתמודד עם רגשותיו
אתן לכם דוגמה לאופן בו הדברים פועלים במונחים מעשיים:
דמיינו שוויליאם לא רוצה ללכת לבית הספר
ומתחיל לבכות כאשר הוריו מכריחים אותו ללכת
ההורה המגנה רגשות עשוי לגעור בוויליאם על סירובו לשתף פעולה
ההורה המגנה רגשות עשוי לקרוא לו "ילד רע"
או להעניש אותו באופן כלשהו, כגון בבידוד בחדרו או במכות
ההורה המבטל יכול לדחות את רגשותיו של וויליאם
בכך שיאמר: "זה מגוחך, אין שום סיבה להיות עצוב בגלל הליכה לבית הספר"
"תפסיק עם ה'פרצוף תשעה באב' הזה!"
ההורה המבטל עשוי לנקוט גם בדרך של הסחת דעתו של וויליאם מרגשותיו
בכך שייתן לו עוגיה, או יצביע על ציפור בדרכם לבית הספר
ההורה שלא מציע הכוונה רגשית
עשוי להתנהג באופן אמפתי כלפי וויליאם
ולומר לו שזה בסדר שהוא מרגיש עצוב או מפוחד
אך הורה זה יסתפק בזאת
ולא יעזור לוויליאם להחליט מה לעשות עם רגשותיו הלא נעימים
במקום זה, הוא ישאיר אותו במצב
בו הוא יחוש שרגשותיו
הם כוח שמכלה הכל, שמולו הוא חסר אונים
ילדים שגדלים בסביבה לא בריאה רגשית
אינם מסוגלים להרגיע את עצמם
והם נוטים גם לפתח בעיות בריאות
בנוסף לכך, ילדים שגדלים בסביבה לא בריאה רגשית
לא מצליחים להתחבר רגשית למשפחתם
הם לעתים קרובות מרגישים לא שייכים
הם לא מצליחים לפתח אינטימיות עם המשפחה
ובתוצאה מכך הם מרגישים מבודדים ובודדים
וזה ממשיך כך, כמובן, גם אל תוך תקופת הבגרות
הם גדלים להיות מבוגרים שאינם מסוגלים לנהל את רגשותיהם
הם גדלים להיות מבוגרים המרגישים לא שייכים
הם גדלים להיות מבוגרים הנאבקים שמערכות היחסים שלהם יעבדו
הם מפתחים מערכות יחסים של תלות שיתופית (Codependency)
והם מפתחים צורך, ובה בעת גם פחד עז מאינטימיות
לדעתי האישית
הסיבה מספר אחת לפסיכופתיה וסוציופתיה בקרב מבוגרים
היא, למעשה, סביבה רגשית לא בריאה בתקופת הילדות
כדאי לזכור שמרבית החוקרים
שבודקים את הסיבות לפסיכופתיה וסוציופתיה
מנסים לאתר בעברם של האנשים סימנים ברורים של התעללות
זה קל יחסית לזהות סימנים נראים לעין של התעללות
אך קשה הרבה יותר לזהות דפוסים של חוסר בריאות רגשית
בסביבה בה התרחשה הילדות
רבים מהרוצחים הסדרתיים ומבצעי תקריות הירי בבתי ספר
שעל פי הדיווחים הגיעו מ"בתים בריאים"
למעשה לא הגיעו מבתים בריאים כלל וכלל
הם הגיעו מבתים בריאים פיזית
בהם הם קיבלו מזון, לבוש, ולעתים אפילו יתרונות יחסיים
אך מתחת לחיצוניות הנאה הזו היה תפקוד רגשי לקוי ביותר
תפקוד רגשי לקוי שהפך אותם למוגבלים ביצירת קשר אנושי
ביטול רגשות וגינוי רגשות
הן צורות של התעללות רגשית
אך העתיד ילמד אותנו בקרוב
לעולם לא להפחית בחומרתם של ביטול רגשות
גינוי רגשות והתעללות רגשית
לדעתי
כאחת שחוותה את כל צורות ההתעללות
ההתעללות הרגשית היא הגרועה ביותר
וגם זו שהכי קשה להחלים ממנה
אך כעת אנו מגיעים להיבט המזיק ביותר
של ביטול רגשות וגינוי רגשות
כאשר הם מבוצעים על ידי הורים כלפי ילדיהם
כאשר גינוי רגשות או ביטול רגשות
מופנים כלפי הילד או הילדה
הילד מתחיל לאמץ את נקודת המבט של הוריו
בכל הקשור לאירוע שגרם להם לחוסר נוחות
במקום לנקודת מבטו שלו
הוא מאבד אמונה בעצמו
היא מאבדת אמון בעצמה
והגרוע מכל - הם מאמינים שמשהו אצלם דפוק
כשתפקוד רגשי לקוי עומד ביסודה של מערכת היחסים
הילד או הילדה לומדים שאין להם זכות להרגיש כפי שהם מרגישים
בקיצור, הם לומדים שזה לא בסדר להרגיש כפי שהם מרגישים
והנקודה היא זו:
הילד מאמין שאם זה לא בסדר להרגיש כפי שהוא מרגיש
אבל הוא עדיין מרגיש כך, אז משהו לא בסדר בו עצמו.
אם הייתי צריכה לבחור שגיאה אחת בלבד
מבין השגיאות הקיימות במערכת בריאות הנפש של ימינו
הרי שזהו הרעיון הפופולרי
שאנשים צריכים להרגיש באופן מסויים
ושאם הם לא מרגישים כך הרי שמשהו השתבש
הקליניקות של הפסיכיאטרים מלאות באנשים
שגדלו בבתים שאינם מתפקדים מבחינה רגשית
אנשים אלה גדלו להאמין שיש משהו לא תקין אצלם
כי הם, במרכאות, "לא אמורים להרגיש כפי שהם מרגישים"
בעוד שמצב העניינים הוא שהם אמורים להרגיש בדיוק כפי שהם מרגישים
יש להם סיבה מצויינת ומוצדקת ביותר להרגיש בדיוק כפי שהם מרגישים
והרעיון שמשהו הוא "לא בסדר איתם" הוא מופרך מעיקרו
רעיון מופרך זה נוצר כתוצר לוואי כאשר ביטלו את רגשותיהם שוב ושוב
זוהי, למעשה, אחת מהסיבות המרכזיות לחרדה
לעתים כה קרובות, חרדה נובעת מספק עצמי או חוסר אמון עצמי
לא לבטוח בעצמך או להיות בספקות עצמיים גורמים לך לפחד מעצמך
וכתוצאה מכך את מנסה למצוא כל דרך אפשרית לברוח מעצמך
משום שאת מרגישה שאינך אמורה להרגיש כפי שאת מרגישה
הייתי חייבת להיכנס לסקירת הרקע הזו, כרגיל
משום שללא הבנה של רקע זה לא תוכלי להבין
איך הגעת למצב בו אתה נמצא במערכות יחסים כיום
בקיצור
משום שזוהי הסביבה הרגשית שבה גדלת בילדותך
אין לך מושג כיצד להיות בקשר רגשי עם אנשים כמבוגר
ואותם כללים תקפים גם כאן:
אנחנו לא מצליחים ליצור אינטימיות אמיתית אלה עם אלה
לעתים קרובות משום שאנחנו מבטלים זה את רגשותיו של זה
מְגַנִּים זה את רגשותיו של זה
אנחנו אומרים לאנשים אחרים איך הם אמורים להרגיש
אין לנו סבלנות כלפי הצרכים הרגשיים של אחרים
אנחנו רואים רגשות ותחושות כחולשה
אנחנו קוראים לאנשים המביעים רגשות "רגישים מדי"
כדי שתבינו זאת היטב
אני רוצה לתת לכם שלוש דוגמאות למערכות יחסים בין בוגרים
שמאופיינות בחוסר תפקוד רגשי
אשה הולכת לארוחת צהריים עם חברתה
היא מאוכזבת, כי היא לא קיבלה קידום בעבודה
כפי שחשבה שיקרה
החברה אומרת לה, שהיא פשוט שלילית
שהיא צריכה להסתכל על חצי הכוס המלאה
ולראות שמה שהיא בסך הכל
יוצרת עוד אכזבה בעולמה, כי היא כל כך מרוכזת בשלילי
דוגמה שניה:
בעל חוזר הביתה מהעבודה מאוחר
אשתו מתחילה לבכות ברגע שהוא נכנס לבית
הבעל רואה אותה בוכה, ואומר מיד:
"את תמיד מגזימה, בסך הכל איחרתי בחצי שעה"
"אולי זה בגלל שאת בגיל המעבר"
"בעצם את צריכה עזרה מקצועית"
ואז הוא פורש לחדר העבודה שלו לראות טלוויזיה
דוגמה שלישית:
גבר עומד בפני גירושים
הוא מספר לחבריו על זה
והם משכנעים אותו להצטרף אליהם לבילוי בבר
כשהוא מגיע
אף אחד מהם לא מכיר בכך שלמעשה
הוא עובר תקופה קשה רגשית במערכת היחסים הזוגית שלו
במקום, הם מעודדים אותו לא לחשוב על כך
לשתות משהו, לצפות במשחק, ולהסתכל על בחורות יפות שנמצאות בבר
אין זה משנה אם זו חברות או מערכת יחסים רומנטית
רגשות ותחושות הם הלב, הם הליבה
של מערכת היחסים הספציפית
אם היא אמורה להיות מערכת יחסים משמעותית
ולא שטחית
ללא קשר רגשי בריא ועמוק
ויחסים שבהם חשים רגשות
מערכת היחסים הזו בעצם אינה מערכת יחסים
היא הסדר חברתי
משמעותה של אינטימיות אינה סקס
נכון שסקס יכול תוצר לוואי של אינטימיות
אבל אינטימיות משמעותה להיראות כפי שאת באמת
ולראות את האחר כפי שהוא באמת
זה כשאני יכולה להביא בפניך בשלמות את האמת שאני
ולהתקבל על ידך עם האמת שאני
מבלי שתזדקק לשנות אותי
זה כשאתה יכול להביא את האמת של מי שאתה
וכשאני מסוגלת לראות ולקבל את האמת שהיא מי שאתה
מבלי שאנסה לשנות או לתמרן אותך
זה להיפגש במרכז הלב
שהוא המקום בו נולדת האמפתיה
זהו המקום בו נולדים קשר וקרבה
אמרתי זאת בעבר, ואומר זאת שוב:
ניתן לפרק את המילה "אינטימיות" (intimacy)
ל- in to me see (לתוך אני לראות)
החלק החשוב ביותר באינטימיות
הוא לראות זה לתוך זה, לראות זה לתוך האמת של האחר
והאמת של האחר מיוצגת על ידי רגשות ותחושות
רגשות ותחושות הם לחלוטין הליבה
של החוויה שלך ושל המציאות שלך
וכך גם החלק החשוב ביותר של האינטימיות
השורה התחתונה היא זו:
רגשות ותחושות הם חשובים
אנחנו חייבים לראות את החשיבות והערך זה ברגשותיו של זה
אנחנו חייבים להפגין כבוד לרגשותינו ורגשות האחר
אנחנו חייבים להקשיב לרגשות הנמצאים מאחורי המילים
אנחנו חייבים להיפתח אליהם ולהציע הבנה
הבעת הבנה והכרה
חייבת לבוא תמיד לפני מתן עצות
אם אתה אומר למישהו כיצד עליו להרגיש
אתה מלמד אותו לא לבטוח בעצמו
אתה מלמד אותו שיש משהו לא בסדר איתו
הדרך שבה אנחנו מתמודדים עם הרגשות השליליים שלנו
מכתיבה עד כמה מערכות היחסים שלנו יהיו בריאות או לא בריאות
עבור רובנו, הדרך בה אנחנו מתמודדים עם הרגשות החיוביים שלנו
כבר עובדת עבורנו היטב
רוב ההתנגדות שלנו היא כלפי הרגשות השליליים
מסיבה זו אני אפרט בפניך כמה צעדים מוחשיים
שעשויים לעזור לנו כשאנו מתייחסים לרגשותיהם השליליים של אנשים אחרים
זה תקף לגבי ילדים, כמו גם לגבי מבוגרים
וזה זהב טהור בכל הנוגע למערכות יחסים
1. להפוך למודע לרגשותיו של האדם האחר
2. לחוש אכפתיות כלפי רגשותיו של האחר על ידי ראייתם כחשובים ובעלי תוקף
3. להקשיב באופן אמפתי לרגשותיו של האחר, בנסיון להבין כיצד הם מרגישים
זה יאפשר להם לחוש בטוחים להיות במצב פגיע ללא חשש משיפוטיות
דהיינו: היו בשאיפה להבין במקום להסכים
4. להכיר ולתת תוקף לרגשות האחר
זה עשוי לכלול לעזור לו למצוא מילים כדי להמשיג את הרגש
כדי להכיר ולתת תוקף לרגשותיו של מישהו
אנחנו לא חייבים לאשר שהמחשבות שיש להם לגבי רגשותיהם הן נכונות
במקום זאת, אנחנו צריכים להבהיר להם שיש תוקף לכך שהם מרגישים כפי שהם מרגישים
לדוגמה, אם חברה שלנו אומרת "אני מרגישה אפס"
אנחנו לא נותנים תוקף לכך על ידי האמירה: "את יודעת, את צודקת, את באמת אפס"
במקום זה, נוכל לתת תוקף אם נאמר:
"אני יכול לגמרי לראות איך מצב זה יכול לגרום לך להרגיש כמו אפס"
"ואני הייתי מרגיש אותו דבר אם הייתי במקומך"
5. להרשות לאדם להרגיש כפי שהוא מרגיש
ולחוות את הרגש במלואו, לפני כל נסיון לשפר את רגש זה
עלינו להרשות להם להחליט מתי הם מוכנים לעלות לרטט גבוה יותר
ולתוך רגש אחר
אנו לא יכולים להשליט עליהם את דעתנו לגבי מתי הם אמורים להיות מוכנים לכך
או מתי הם אמורים להיות מסוגלים להרגיש אחרת
זהו השלב בו אנחנו מתרגלים נוכחות בלתי מותנית עבור מישהו אחר
ואהבה בלתי מותנית
אנחנו שם כנותני תמיכה, מבלי לנסות "לתקן" אותם
אל לך להיפגע אם הם אינם מקבלים את התמיכה שלך כרגע
בעצם ההצעה טבועה עוצמתה של הנדיבות
זוהי אהבה בפני עצמה, ללא קשר למה שמישהו עושה או לא עושה איתה
6. אחרי, ורק אחרי שרגשותיהם קיבלו תוקף והכרה, והורגשו במלואם
עזור לאדם האחר למצוא אסטרטגיות כיצד לנהל את התגובות שעשויות להיות לו כלפי הרגש שהתעורר בו
זהו השלב שבו תוכלו להצביע על לדרכים אחרות להסתכלות על המצב
שעשויות לשפר את הרגשתו של האדם
זהו השלב שבו תוכלו גם להציע עצה
כעת אנו מגיעים לאחד מהשלבים החשובים ביותר
בתחום הבריאות הרגשית בתוך יחסים
את נמצאת במערכת יחסים עם עצמך
ומשמעות הדבר היא שעליך לתת תוקף לרגשותיך שלך
עליך להפסיק לבטל את רגשותיך
להפסיק לגנות את רגשותיך
את חייבת להפסיק לצפות מעצמך להרגיש אחרת מאיך שאת למעשה מרגישה
כדי להיות בבריאות רגשית עליך ליישם את ששת הצעדים הקודמים שתיארתי
קודם כל עבור עצמך
מלבד האופן שבו אתם מנהלים רגשות שליליים
הנה כמה צעדים, שיכלו לעזור לכם ליצור סביבה בריאה רגשית במערכות היחסים שלכם
1. הביעי את אהבתך לאדם האחר
את יכולה להביע את אהבתך בכך שתושיטי יד ותגעי בו
אנשים רבים הם מורעבי-מגע בעולם המודרני בו אנחנו חיים
משום שיש כל כך הרבה נפרדות ביננו
אתה יכול להביע את אהבתך באמצעות מתנה
על ידי נתינת מתנה למישהו
הם מבינים שאכפת לך מהם מספיק, כדי לחשוב עליהם
ואז לרכוש משהו עבורם
ואז לתת את הדבר הזה להם
את יכולה לבחור להביע את אהבתך למישהו
באמצעות בילוי זמן-איכות איתו
שבו תשומת הלב שלך אינה מחולקת
ואת מביטה בו בנסיון להבין אותו, בנסיון להתחבר איתו
אתה יכול להביע את אהבתך למישהו על ידי נתינת שירות
בהצעה לעזור להם להדיח כלים
בהצעה לעזור להם בפרויקט או במעבר דירה
את יכולה לעזור למישהי בכך שתראי לה את הערכתך
או בנתינת צורה כלשהי של אישור
נתינת מחמאה
יש דרכים רבות בהם תוכל להביע אהבה לאדם אחר
אחת מהסיבות העיקריות לכך שאנו סובלים מחסך רגשי
בחווית הילדות שלנו ובמערכות היחסים שלנו בהווה
היא שאנחנו שמים מגבלות על האהבה שלנו, אנחנו קמצנים באהבתנו
אנחנו לא מביעים אותה בגלוי ונותנים אותה לאנשים אחרים
על ידי הפגנת אהבתנו והצעת אהבתנו לאחרים
אנו מאפשרים להם להרגיש בטוחים רגשית, אהובים ומוערכים על ידינו
אבל ודא כשאשר אתה הולך להביע את אהבתך למישהו, אתה עושה זאת מהסיבות הנכונות
לא משום שאתה רוצה משהו מהם
2. לעולם אל תתעלם מנוכחותם
כמעט ואין דברים שמכאיבים יותר מאשר שמתייחסים אליך כאילו אינך קיים
גם אם אתה כועס באותו רגע
זו לא סיבה להפנות כתף קרה לאדם שאוהב אותך
3. הטיפ הזה הולך יד ביד עם הקודם
אל תיסוגי פיזית או רגשית מהאחר
במיוחד במהלך קונפליקט
אנשים המפחדים מאינטימיות וקשר, ולפיכך מפְּגִיעוּת, נוטים להתמודד
עם רגשות אלה בכך שהם הופכים לאי בודד בעצמם
הם הופכים לבלתי נגישים רגשית
ומתנתקים מהאדם האחר, כהגנה
ביצוע נסיגה במערכת יחסים היא ביצוע גירושים רגשיים
והסימפטום מספר אחת של נסיגה הוא היעדר תקשורת
אמירה זו מובילה אותנו לטיפ הבא
טיפ מספר 4: לתקשר, לתקשר, לתקשר
כאשר התחייבנו למערכת יחסים, התחייבנו לתקשורת
ואתה מתקשר, בין אם אתה עושה זאת באופן מילולי או לא מילולי
משום שמרבית התקשורת מתקיימת דרך שפת הגוף שלך
תקשורת היא חלק גדול מקשר
אל תדכא את רגשותיך, ואל תנסה להימנע, להכחיש, לבטל
או לאלחש אותם באמצעות הסחת דעת
עלינו להיות מוכנים להכיר ברגשותינו
ולתקשר אותם בדרכים בריאות עם חברנו
כאשר אנחנו מבולבלים לגבי האופן שבו ניתן לעשות זאת
טיפ שימושי הוא לקחת את המחשבות שיש לנו
ולדמיין שאנו מורידים אותן למרחב הלב שלנו
ואז לדבר משם
טכניקה זו נקראת: "לדבר מהלב"
כאשר אנו עושים זאת, אנו נוטים להיות יותר פגיעים מבחירה
ולפיכך, יותר אותנטיים ופחות הגנתיים או תוקפניים באופן בו אנו מתקשרים
תאר את רגשותיך במילים
כמעט ואין דבר גרוע יותר עבור מערכת יחסים מאשר להישאר בשתיקה לגבי איך שאתה מרגיש
המנעות מלתקשר כיצד אתה מרגישים יוצאת תהום בינכם ובין בני הזוג שלכם
הם יכולים להרגיש כאשר אתם טעונים רגשית
אם אינכם מדברים, או מכחישים את מה שאתם מרגישים
זה גורם לאדם האחר, כאשר הוא מרגיש שאתם טעונים, לחוש משוגע או מבולבל
אלינו להיות מוכנים להכיר ברגשותינו
ולתקשר אותם לבני הזוג שלנו בדרכים בריאות
אם אנו לא בטוחים כיצד לעשות זאת אנו יכולים לקחת את מה שאנו מרגישים
מה שאנו חושבים לגבי אותם דברים
ואנו יכולים לדמיין שאנו שמים אותם במרחב הלב שלנו
ואז לדבר אותם משם
הטכניקה הזו נקראת "לדבר מהלב"
והיא יכולה להיות מאד רבת-ערך ביצירת סביבה רגשית בריאה
במסגרת כל סוג של מערכת יחסים
5. אם את מבטיחה משהו - קיימי אותו
אם אתה אומר שתעשה משהו - עשה אותו
אתה חייב לעמוד במילה שלך
אם נוהגים אחרת, הורסים באופן שיטתי את האמון בתוך מערכת היחסים
והעניין בבריאות רגשית ויחסים הוא שאמון הוא חלק גדול מהן
הודה בטעויות, והתחייב לשנות את ההתנהגות
להתנצל שוב ושוב, מבלי באמת לשנות את ההתנהגות
מעביר את המסר שלא באמת אכפת לך
איך האחר מרגיש, ויותר אכפת לך להוריד אותם מהגב שלך, באופן זמני
גם זה הורס באופן שיטתי את האמון בתוך מערכת היחסים
למעשה, עלינו ממש לנקוט בצעדים
אם אכפת לנו ממישהו
לא רק להתנצל, אלא לעשות את השינויים הנדרשים כדי שאותה טעות
או אותו דבר מכאיב שעשינו להם
לא יקרו שוב
ומעבר לכך, התנצלות יכולה להיות משמעותית מאד ביצירת בריאות רגשית במערכות יחסים
7. טפלו בסדרי העדיפויות שלכם
אתם חייבים לדעת את סדרי העדיפויות שלכם כדי לפתח מערכת יחסים בריאה רגשית
אם את רוצה שמערכת יחסים תהיה טובה רגשית
תהיי חייבת לתת לה מספיק ערך כדי לתת לה עדיפות
לא קיים סדר עדיפות נכון או שגוי
אבל אם העבודה או התחביבים שלך נמצאים בעדיפות גבוהה מזו של מערכות היחסים
רוב הסיכויים שמערכות היחסים שלך יפגעו מכך
כי אם תצטרך לבחור ביניהם, תבחר בעבודה או בתחביבים
זה יגרום לאדם האחר לחוש לא אהוב או לא חשוב
וזה גם יגרום לאדם האחר לחוש שזה לא בטוח להיות בקשר רגשי איתך
כשאתה עומד בפני ניגוד עניינים
בין דבר אחד ודבר אחר אתה צריך להיות מסוגל להחליט באופן מודע
מה נמצא בעדיפות גבוהה
במערכות היחסים הבריאות ביותר, בריאותה של מערכת היחסים
והאופן בו בן הזוג מרגיש, הם העדיפות העליונה
8. עודדו אותם
עידוד גורם לאנשים לחוש שהם לא לבד
שהמצב כבר אינו "העולם נגדי" אלא שיש להם חבר לצוות
עידוד מאפשר לנו לדעת שיש לנו תמיכה רגשית
זהו ההיפך מביקורת או החלשה
זה בונה את האדם במקום לרסקו
וזה מאפשר לאנשים להרגיש גם בטוחים רגשית
ולשתף את חלומותיהם ותשוקותיהם איתנו
9. הביעו רצונות, צרכים וציפיות באופן ברור במערכת יחסים
כאן מדובר בגבולות בריאים
כדי להבין מהם גבולות בריאים, הרגישו חופשי לחפש את הוידאו שלי ביוטיוב, שנקרא
"גבולות לעומת אחדות - כיצד לפתח גבולות בריאים"
זה לא הוגן לתת לאדם האחר לנחש מה אתם רוצים וצריכים
זה גם לא הוגן לצפות מהם לקרוא את מחשבותיך
על ידי ציפייה מהם לדברים שהם לא מודעים להם ולא הסכימו להם
זה גם חשוב לקחת זמן כדי להבין
את הרגשות, הצרכים והציפיות של האחר
בקשי את מה שאת רוצה וזקוקה לו
ועודדי אותו לעשות את אותו הדבר
ובהנחה שהרצונות והצרכים שלהם אינם
מתנגשים עם הרצונות והצרכים שלהם
הענו לצרכים ורצונות אלה
10. צחקו ושחקו ביחד
זהו דבר שרוב מערכות היחסים המודרניות לא נותנות לו מספיק עדיפות
לכיף, צחוק ומשחק יש יכולת לחבר ביננו
באותו אופן, כמו חוויה של מאבק אינטנסיבי עם אדם אחר
זה יכול להיות גם מעורר תשוקה לאלה מביניכם הנמצאים בזוגיות
שימו בעדיפות גבוהה עשיית דברים ביחד שמרגישים טוב ומרגשים אתכם
זה גם יבטיח שקונפליקט ומאבק לא יהיו הזרם התת קרקעי של מערכת היחסים
11. היפכו למומחים לגבי האנשים שאתם במערכת יחסים איתם
לימדו כל דבר שאתם יכולים עליהם
בהנחה שאתם עושים את זה מסיבה למטרה טובה
זהו לבה של האינטימיות
ככל שתדעו יותר על רצונותיו של אדם
צרכיו, רגשותיו, כך מערכת היחסים שלכם איתו יכולה להיות קרובה יותר
אם תהפכו למומחים לגבי האדם האחר
הדבר יעזור לכם לעשות את הבחירות הנכונות
לגבי איך לתקשר עם אותו אדם
כדי ליצור במערכת היחסים סביבה רגשית בריאה ותומכת
הדבר יכול לעזור לנו גם בלאהוב אותם באופן שבו הם מרגישים הכי אהובים
כמו בכל דבר, אלינו ליישם את הטיפים האלה על עצמנו
מערכת היחסים האחת שאינכם יכולים לסיים, חוץ מבאמצעות מוות
היא מערכת היחסים בינך ובין עצמך
זה אומר שעליך לדעת מה אתה רוצה
עליך לדעת מה אתה צריך
ואתה צריך לדעת מהן הציפיות שלך
אתה חייב לתת תוקף לרגשותיך
להודות בהם, ולא לבטל אותם יותר
לא לגנות אותם יותר
זוהי הדרך לפתח מערכת יחסים בריאה רגשית עם עצמך
וזהו לב היחסים בינך ובין עצמך
לעולם אל תתבייש במה שאתה מרגיש
להרגשתך יש תוקף
אם אתה מרגיש רגש, יש תמיד סיבה טובה לכך שאתה מרגיש אותו
אז אל תתן לאף אחד לומר לך אך אתה אמור או לא אמור להרגיש
אתה זכאי להיות במערכת יחסים שבה רגשות הם חשובים
והדרך הטובה ביותר להיכנס למערכת יחסים כזו היא להחליט שרגשותיך חשובים לך
שבוע טוב.